Tartalom

# Euróátváltó tündér

A LibreOffice Calc-dokumentumokban és a LibreOffice Writer-dokumentumok mezőiben és táblázataiban előforduló pénzmennyiségeket átváltja euróba.

Csak a lezárt fájlok kerülnek átalakításra. Az Euróátváltó használható megnyitott LibreOffice Calc-dokumentumban is. Ebben az esetben külön párbeszédablak nyílik meg. A párbeszédablak a szakasz végén kerül bemutatásra.

Ennek a parancsnak az eléréséhez...

Choose File - Wizards - Euro Converter.

Csak azon országok a pénznemeit lehet átváltani, amelyek az Európai Monetáris Unió tagjai.

## Hatókör

### Egyetlen LibreOffice Calc-dokumentum

Átalakít egy LibreOffice Calc-fájlt. A LibreOffice Writer mezőinek és táblázatainak átalakításához először jelölje be a Szövegdokumentumok mezőinek és táblázatainak átalakítása négyzetet.

### Teljes könyvtár

Átalakít minden LibreOffice Calc- és LibreOffice Writer-dokumentumot és -sablont a kiválasztott könyvtárban.

## Pénznemek

Megadja az euróra váltandó pénznemet.

## Forráskönyvtár / Forrásdokumentum

Megjelöli a konvertálandó dokumentum könyvtárát vagy nevét.

### ...

Megnyit egy párbeszédablakot, amelyen kiválaszthatja a kívánt mappát vagy dokumentumot.

### Alkönyvtárakkal együtt

Megadja, hogy csak a kiválasztott könyvtár összes alkönyvtára is ki legyen-e terjesztve a művelet.

### Konvertálja a mezőket és táblázatokat is a szöveges dokumentumokban

A LibreOffice Writer-dokumentum mezőiben és táblázataiban előforduló pénzmennyiségeket váltja át.

A szöveges dokumentumban lévő olyan értékek, amelyek nem mezőben vagy táblázatban találhatók, nem lesznek átváltva.

### A munkalap védelmének kérdés nélküli ideiglenes feloldása

A munkalapvédelmet kikapcsolja az átalakítás alatt, majd visszakapcsolja. Ha a munkalapot jelszó védi, megjelenik egy párbeszédablak, abba írhatja be a jelszót.

## Célkönyvtár

Ebbe a mappába, erre az útvonalra menti az átalakított fájlokat.

...

Megnyit egy párbeszédablakot, amelyen az átalakított fájlokat tároló könyvtárat lehet kiválasztani.

## Mégse

Bezárja az Euróátváltót.

## Súgó

Bekapcsolja a párbeszédablakhoz tartozó súgót.

## Átalakítás

Elindítja az átváltást.

Az átalakítás alatt megjelenő ablak mutatja, hogy hol tart a folyamat.

## Vissza

Visszatér az Euróátváltó első oldalához.

Ha az aktuális dokumentum LibreOffice Calc-dokumentum vagy -sablon, akkor az Euróátváltót előhívhatja az Eszközök eszköztár megfelelő ikonja segítségével. Ez az ikon alapértelmezés szerint rejtett. Az Euróátváltó ikon megjelenítéséhez kattintson a nyílra az Eszközök eszköztár végén, válassza a Látható gombok menüparancsot, és aktiválja az Euróátváltó ikont.

Euróátváltó

Az Euróátváltó párbeszédablak az alábbi funkciókat tartalmazza:

## Teljes dokumentum

A teljes dokumentumot konvertálja.

## Pénznemek

Megadja az euróra váltandó pénznemet.

## Kijelölés

Ha nem jelölte meg a Teljes dokumentum négyzetet, akkor válassza ki a tartomány átalakítandó celláit. Válasszon egy beállítást, majd kattintson a Sablonok / Pénznem formátumú tartomány mező kívánt bejegyzéseire. A kiválasztott tartomány úgy jelenik meg, mint a dokumentumban. Az átváltás végrehajtásához kattintson az Átváltás gombra.

### Cellastílusok

Átalakítja a kijelölt cellastílussal rendelkező cellákat.

### Pénznemcellák az aktuális munkalapon

Az aktív munkafüzet összes pénznem formátumú celláját átváltja.

### Pénznemcellák az egész dokumentumban

Az aktív dokumentum összes pénznem formátumú celláját átváltja.

### Kijelölt tartomány

A kijelölt tartomány összes pénznem formátumú celláját átváltja. Minden cellának ugyanolyan formátumúnak kell lennie, hogy tartományként felismerhetőek legyenek.

### Sablonok / Pénznem formátumú tartomány

A lista átalakítandó tartományait jeleníti meg.